The 15:17 to Paris

The 15:17 to Paris er en amerikansk biografisk film regissert av Clint Eastwood, fotografert av Tom Stern og produsert av Warner Bros. Pictures og Malpaso Productions. Manuskriptet er skrevet av Dorothy Blyskal og basert på selvbiografien The 15:17 to Paris: The True Story of a Terrorist, a Train, and Three American Soldiers av Jeffrey E. Stern, Spencer Stone, Anthony Sadler og Alek Skarlatos, om terrorangrepet på Thalys-toget i 2015. Filmen har premiere 9. februar 2018.

Mange av rollene i filmen, inkludert hovedrollene, spilles av personene selv. Andre sentrale roller spilles av Judy Greer og Jenna Fischer.

Handling 
Som barn er Spencer Stone og Alek Skarlato studenter ved en kristen ungdomsskole i en forstad. De blir ofte sendt til rektors kontor på grunn av  disiplinære tiltak. En gang når de ble sendt til rektors kontor, møter de en annen student som ofte oppfører seg dårlig på skolen: Anthony Sadler, og de tre blir snart venner. Etter skolen verver Spencer seg til militæret, og blir snart stasjonert i utlandet. Alek vervet seg til United States Army, og  blir utplassert til Afghanistan. På Skype forteller Alek at han planlegger å besøke kjæresten sin i Tyskland, og Spencer og Alek bestemmer seg for å møtes der.

Spencer snakker med Anthony, nå student ved et universitet, og overtaler ham til å reise sammen med dem til Europa på ferie. De bestemmer seg for å reise til Amsterdam. Etter noen dager der, bestemmer de seg for å reise videre til Frankrike. Men på toget til Paris er det også en terrorist, som forsøker å skyte andre passassjerer. Spencer forsøker å løpe mot terroristen og takle ham, med bemerkelsesverdig flaks setter terroristens våpen seg fast akkurat i det han skal skyte - og Spencer avvæpner ham. Alek, Anthony og andre passasjerer hjelper til med å overvelde terroristen.

Rolleliste 
 Spencer Stone
 Anthony Sadler
 Alek Skarlatos
 Joyce Eskel … Judy Greer
 Heidi Skarlatos … Jenna Fischer
 Ayoub El-Khazzani … Ray Corasani
 Garrett Walden … Jaleel White

Referanser

Eksterne lenker
 

Biografiske filmer fra USA
Thrillerfilmer fra USA
Filmer fra 2018
Filmer regissert av Clint Eastwood
Filmer som foregår ombord i tog
Filmer basert på bøker